Laupäeval Haapsalu kaubamaja teisel korrusel toimuvale õpilasfirmade laadale on end kauplema kirja pannud 20 õpilasfirmat Läänemaa ühisgümnaasiumist ja Haapsalu kutsehariduskeskusest.
„Rohkem osalejaid ei mahuks Haapsalu kaubamaja teisele korrusele ka ära,“ ütles SA Läänemaas õpilasfirmade kureerimisega tegelev Kaja Rüütel. Paraku pole tänavu laadal esindatud Kullamaa ja Noarootsi noored, kes varem on samuti laadast osa võtnud.